През януари 1942 г. поема командването на дивизия на съветско-германския фронт и воюва при Демянск. От август 1942 до април 1943 г. е германски военен представител в щаба на 8-а италианска армия, която взема участие в Сталинградската битка. Впоследствие командва корпус, а по време на операция „Багратион“ (юни – юли 1944 г.) – 4-та армия. В последните месеци на 1944 и в началото на 1945 г. изпълнява длъжност на заместник-командир и командир на армия в Лотарингия, Италия и Мекленбург. В началото на май 1945 г. заедно с група армии „Висла“ се предава в плен на западните съюзници.